चेवापी

चेवापी (, ) बाल्कन से पके हुए कीमे का पकवान है, जो कबाब द्वारा प्रेरित है। इसे बोस्निया और हर्ज़ेगोविना एवं सर्बिया का राष्ट्रीय पकवान माना जाता है, तथा बोस्निया ने इसे UNESCO अगोचर सांस्कृतिक विरासत सूची में शामिल किया है। चेवापी अल्बानिया, बुल्गारिया, स्लोवेनिया, क्रोएशिया, कोसोवो, मोंटेनेग्रो, उत्तर मैसिडोनिया और पश्चिमी रोमानिया में भी ख्यात है।

चेवापी को या तो एक थाली पर या किसी रोटी (लेपिन्या या सोमून) में लपेटकर पाँच से दस टुकड़ों में परोसा जाता है, प्रायः प्याज़, कायमाक, अयवार और नमक के साथ।

बोस्नियाई चेवापी को दो प्रकार के गोमांस के कीमा से बनाया जाता है, जबकि सर्बियाई चेवापचिची को गोमांस, भेड़, सूअर या उनके मिश्रण से बनाया जाता है।

 नाम 

चेवापी शब्द चेवाप () का बहुवचन है, जो उस्मानी तुर्की के माध्यम से अरबी शब्द कबाब () से व्युत्पन्न है। कभी-कभी इसे चेवापचिची () भी कहा जाता है; -चिची () एक दक्षिण स्लावी अल्पार्थक प्रत्यय है। चेवापी का एकवचन चेवाप का प्रयोग दुर्लभ होता है, क्योंकि चेवापी को अनेक टुकड़ों में परोसा जाता है।

 सन्दर्भ 
श्रेणी:राष्ट्रीय पकवान
श्रेणी:बाल्कन खाना
श्रेणी:अल्बानियाई खाना
श्रेणी:बोस्नियाई खाना
श्रेणी:बुल्गारियाई खाना
श्रेणी:क्रोएशियाई खाना
श्रेणी:मैसिडोनियाई खाना
श्रेणी:मोंटेनेग्रो का खाना
श्रेणी:सर्बियाई खाना
श्रेणी:स्लोवेन खाना
श्रेणी:रोमानियाई खाना
श्रेणी:रोमानी खाना
श्रेणी:कोसोवाई खाना